ברוקלין תשע-תשע – דמויות
דמויות אורחות (לפי סדר הופעתן)

מליפנוס (פרד ארמיסן): אדם מבולבל ממוצא זר שמתגורר בבניין בו התרחש רצח. ג'ייק ואיימי נתקלים במליפנוס בפרק הראשון בסדרה בזמן שהם מראיינים עדי ראייה. מליפנוס מופיע בשנית בפרק "מבצע: נוצה שבורה (אנ')". בפרק "ג'ייק ואיימי (אנ')", היצ'קוק וסקאלי מביאים אותו לחתונתם של ג'ייק ואיימי והוא מנגן עבורם בכינור במהלך הטקס. בהופעותיו השונות בתוכנית, מליפנוס נוטה לשנות את שמו לעיתים קרובות ולהכחיש את היכרותו עם ג'ייק ואיימי.
סטיב (פיט דייווידסון): נער בסיכון שמפריע לאיימי ורוזה בזמן מצגת אודות תוכנית נוער של המשטרה.
אתל מאסטרברג (הלן סלייטון-האג'ס (אנ')): קשישה סנילית שג'ייק וצ'ארלס מביאים לתחנה בטעות.
רוסי (מרי אליזבת' אליס (אנ')): חוקרת מקרי מוות שג'ייק שוכב איתה.
האולי (אנדי ריכטר (אנ')): שומר בבניין מגורים שמסרב לענות לג'ייק במהלך תשאול עדים.
דסטין וויטמן (קיד קאדי): עבריין שג'ייק עוצר בחשד לשוד. וויטמן לועג לג'ייק ומכנה אותו "ג'וק (בדיחה באנגלית) פראלטה" כשהוא מבין שלג'ייק אין מספיק ראיות בשביל להחזיקו במעצר. למרות זאת, ג'ייק מצליח לעצרו לאחר שמתברר שדסטין שיתף פעולה עם אדם אחר עבור השוד ויצר לעצמו אליבי.
ג'ימי ברוגן (סטייסי קיץ'): סופר ספרי פשע משנות השבעים שג'ייק מעריץ. למרות זאת, מתברר שג'ימי הוא הומופוב ולאחר שלעג להולט מול ג'ייק, האחרון מכה אותו.
ג'רי גראונדהבן (ג'רי מיינור (אנ')): עורך דין מטעם ההגנה שמעצבן את רוזה.
סאל (ג'ואי דיאז (אנ')): בעל פיצרייה שמכיר את ג'ייק מהעבר. לאחר שהפיצריה שלו נשרפת, ג'ייק וצ'ארלס משתפים פעולה עם מכבי האש במטרה למצוא את המצית.
"סוואנט" / קורי פארק (אלן אוונג׳ליסטה): האקר שפרץ למערכות המחשב של התחנה. בזכותה של ג'ינה, קורי מתקבל לעבודה בתחנה כאחראי אבטחת הסייבר (הוא נתפס לאחר שאמו הלשינה עליו למשטרה).
אדם סנדלר (עצמו): מופיע כאורח במכירה פומבית ולועג לג'ייק.
ג'ו תייסמן (עצמו): מופיע כאורח במכירה פומבית ולועג לג'ייק.
סופר דן (נייט טורנס (אנ')): "גיבור על" מקומי אליו איימי ורוזה לא מתייחסות.
ביל ווס (שון ויילן (אנ')): פושע עם מספר צווי מעצר על ראשו. נעצר על ידי טרי ורוזה לאחר שהסכים להשתתף בטיול פיקטיבי לאיי בהאמה.
ג'ניס (בת' דובר (אנ')): מוכרת שעוזרת לג'ייק וצ'ארלס לבחור הזמנות לחתונתם של צ'ארלס וויויאן. השחקנית בת' דובר היא אשתו של השחקן ג'ו לו טרוליו (שמגלם את דמותו של צ'ארלס בויל) במציאות.
לוקאס ווינט (איאן רוברטס (שחקן) (אנ')): פוליטיקאי שג'ייק חושד שהוא מעביר כספים לסוחרי סמים.
ביאנקה (ג'ני סלייט): בת זוגו של מאפיונר איטלקי.
דן "אצבעות" מקרירי (אפולו רובינס (אנ')): כייס שג'ייק שוכר כדי שיסייע לו לגנוב את שעונו של הולט במהלך שוד ליל כל הקדושים.
אנדרו מילר (דן בקדהל (אנ')): חוקר ממחלקת חקירות שוטרים שחוקר את הבלשים בתחנה לאחר שהוא חושד שאחד מהם הוא חפרפרת. לבסוף, היחידה מגלה שמילר מרגל אחרי הבלשים עבור וואנץ' ועוצרים אותם. מילר סובל ממיזופוביה.
ג'ק דאנגר (אד הלמס): סוכן מטעם שירות חקירות הדואר של ארצות הברית (אנ') שמנסה לסייע לג'ייק וצ'ארלס ללכוד פושע, אך בעצם מפריע להם בעבודתם.
קנדריק (ניק קרול): סוכן בכיר במחלקה לביטחון המולדת של ארצות הברית. קנדריק לא אוהבי שוטרים ובמהלך תרגיל אימון לרשויות החוק, הוא הופך את בלשי התחנה לבני ערובה. למרות זאת, ג'ייק מוביל מרד כנגדו ומערים על קנדריק, אך האחרון מצליח להביס את ג'ייק.
דייב מייג'ורס (גארט דילהאנט): בלש משטרה אותו ג'ייק ואיימי מעריצים. דייב נמשך לאיימי ומנסה להזמינה לדייט, אך היא מסרבת וחוזרת לידיו של טדי.
סת' דוזרמן (ביל היידר): הקפטן המחליף של התחנה לאחר שהולט מועבר למחלקה אחרת. רגעים לאחר שהוא מכיר את הבלשים, הוא מתלונן על חוסר היעילות בתחנה ולאחר מכן סובל מהתקף לב בעקבות בעיה גנטית. ביומו השני, סת' מבחין בג'ייק ואיימי מתנשקים בחדר הראיות ומת מהתקף לב נוסף.
סינג (ארצ'י פנג'בי): לוטננט במשטרה איתה בויל מקיים יחסי מין לאחר הלוויה של סת' דוזרמן. בסוף הפרק, בויל מנתק איתה את הקשר לאחר שהוא מגלה שהיא טבעונית.
בראם אפלבאום (ג'ון דיילי (אנ')): נגן בתזמורת המשטרה המנגן בחמת חלילים במהלך לווייתו של סת' דוזרמן.
ניק לינגמן (ג'יימס אורבניאק (אנ')): אמן ובן זוגה לשעבר של ג'נביב. ג'ייק ובויל חושדים שהוא זה שהפליל את ג'נביב בגניבת אוסף האמנות מהגלריה שלה.
דבורה (סטורמי האנלי (אנ')): העוזרת של ניק המתבררת להיות האחת שהפלילה את ג'נביב בגניבת יצירות אמנות.
פרדריק (ניק אופרמן): גניקולוג והאקס של ריימונד הולט. נוטר טינה להולט במשך שנים לאחר שהולט השליך מגשר פסל של ברווז מעץ שהיה שייך לפרדריק. ג'ייק והולט מבקשים את עזרתו בסיוע לשרון היולדת.
סוראן קנאוסגרד (אנדראס הולם (אנ')): שוטר שוודי שעובד באינטרפול. מגיע לניו יורק עם סגניתו, אגנטה ומסייע לג'ייק ורוזה להשיב יהלומים יקרים.
אגנטה קרלסון (ריקי לינדהום): סגניתו של סוראן.
ניל דה-גראס טייסון (עצמו): מגיע לתחנה כדי לסייע לג'ינה ללמוד למבחן באסטרופיזיקה. הוא וטרי מתאמנים באותו מכון כושר.
אלינור הורסטוויל (קתרין האן): גרושתו הנבזית של צ'ארלס בויל. כשצ'ארלס וג'נביב מחליטים להרות, אלינור גונבת את הזרע של צ'ארלס מבנק הזרע ומשדלת אותו לאיים על כומר מבוגר שהתנגש ברכבה.
ד"ר פופ (אוסקר נונאז (אנ')): רופא שמאבחן את ג'ייק והולט וקובע שהם חולים בחזרת.
אורלינס (פול פ. טומפקינס (אנ')): קפטן בשייט תענוגות בו ג'ייק, איימי ודאג ג'ודי נמצאים.
סטיבי שילנס (דיימון ואינז ג'וניור): שותפו לשעבר של ג'ייק שעבר לתחנת 89. נעצר על ידי ג'ייק וצ'ארלס לאחר שהתברר כשוטר מושחת.
ג'ון ויליאם ווישלבראום (בראד הול (אנ')): נגן אבוב מפורסם שפונה אל התחנה לאחר שהאבוב שלו נגנב. קפטן הולט מעריץ אותו.
מארג' "המרשעת" ברוניגן (קייט פלאנרי (אנ')): אחראית התחזוקה בתחנה ובעלת מזג חם.
הולדרטון (מאט באסר (אנ')): בלש בתחנת 65 שלעג לטרי לאחר שהאחרון האשים חתול בביצוע פשע.
קרן האס (מאיה רודולף): מרשלית מטעם שירות המרשלים של ארצות הברית ומשמשת כאשת הקשר של ג'ייק והולט בזמן שהם בתוכנית להגנת עדים.
אסטל (ריאה פרלמן): שותפתו המבוגרת להליכות של גרג סטיקני (זהותו הבדויה של קפטן הולט) בפלורידה.
טיילור (ג'ורמה טאקון (אנ')): מנהל הפארק "פאן זון" בפלורידה בו ג'ייק והולט עובדים.
ג'ורדן קראפטון (בטסי סודארו (אנ')): לקוחה בפאן זון שמצלמת את ג'ייק והולט במהלך תקרית במסלול הקארטינג.
אמילי (אסתר פוביטסקי (אנ')): העוזרת החדשה של ג'ינה אותה קפטן סטנטלי מינה. תחת ציוויה של ג'ינה, אמילי מתייחסת לשאר הבלשים בזלזול.
ריינולדס (ג'ים או'הייר (אנ')): שוטר הומופוב מפלורידה שמנסה לעצור את גרג ולארי (זהותם הבדויה של הולט וג'ייק בהתאמה) לאחר שברחו מהכלא.
ג'ס דיי (זואי דשנל): במקור דמות הפרוטגוניסט בסדרה "הבחורה החדשה". מופיעה בסדרה כנהגת שג'ייק משתמש ברכבה במהלך מרדף אחר חשוד. דשנל מופיעה בתוכנית כחלק מקרוסאובר עם הסדרה "ברוקלין תשע-תשע".
די.סי פרלוב (פרד מלמד (אנ')): סופר סדרת ספרי פנטזיה בשם "סקייפייר" (בעברית: אש שמיימית) שטרי מעריץ. נעזר בבלשים במטרה לבדוק מי שולח לו איומי מוות. פרלוב מופיע בפרק נוסף בתוכנית ובו ג'ייק, טרי ורוזה עוזרים לו לגלות מי גנב את כתב היד שלו.
קורט אובראפ (אריק אדלשטיין): מעריץ של ספרי "סקייפייר" שג'ייק וטרי חושבים ששלח איומי מוות לפרלוב.
מרשון לינץ' (עצמו (אנ')): עד ראייה אותו הולט ורוזה מתחקרים לאחר שהיה עד לבריחתם של מספר אסירים.
ג'ורג' ג'ודי (צ'ארלס בייקר (אנ')): אחיו החורג של דאג ג'ודי (שניהם גדלו באותה משפחת אומנה). רוצח מורשע שברח ממעצר.
רייצ'ל (ג'מה ויליאמסון (אנ')): בת זוגו של טדי שמבחינה בו מציע נישואין לאיימי במהלך ארוחה משותפת.
ורוניקה הופקינס (קימברלי הברט גרגורי (אנ')): שוטרת במשטרת ניו יורק והאקסית של טרי. נשלחת לתחנה כדי לבדוק את כשירותה. נוטרת טינה לטרי (מתברר שהסיבה לכך היא שהיא מגלה שטרי תכנן להיפרד ממנה שנה לפני שעשה זאת בפועל).
מארק דוורו (נייתן פיליון): שחקן המגלם שוטר בסדרת המשטרה "להגן ולשרת" אותה ג'ייק ורוזה מעריצים. מעמיד פנים שהוא מסייע לג'ייק ורוזה במהלך חקירה שקשורה לכוכבת הראשית בתוכנית. נוהג להעמיד פני שוטר אפילו כשהמצלמה כבויה.
גרי לומאקס (גרג גרמן (אנ')): מפיק התכנית "להגן ולשרת". בתחילה נותן לג'ייק עבודה בתוכנית בתור יועץ (מכיוון שג'ייק הוא בלש אמיתי), אך מפטר אותו לאחר שג'ייק האשים אותו בפשע שלא ביצע. כנקמה, גרי יוצר דמות של עבריין בשם "ג'ייק פראלטה".
קאסי סינקלייר (קלי סאליבן (אנ')): השחקנית הראשית בתוכנית "להגן ולשרת". היא מתקשרת למשטרה ומדווחת שהמחשב הנייד שלה נגנב וג'ייק ורוזה יוצאים לחקור. הדמות אותה קאסי מגלמת הפכה לפופולרית וסדרת ספין אוף בכיכובה מתכוננת, מה שיוצר מתח בין אנשי ההפקה.
השוטר מארק (קני סטיבנסון): שוטר שעובד בתחנה שג'ייק ניסה לצרף לתוכניתו כדי "לכלול מישהו שלא קשור למעגל הפנימי בחבורה".
מאלדק (דזמונד הרינגטון): שוטר שעוצר את טרי בעקבות אפיון גזעי. לאחר שטרי ניסה ליישר את ההדורים עם מאלדק ללא הצלחה, הוא והולט מגישים נגדו תלונה.
ג'פרי בושה (אנדי דיילי (אנ')): יריבו של הולט המתואר כאיש נעים הליכות וחביב המתחרה בהולט על מושב בחבר המנהלים בכנס השוטרים. למרות מזגו הנעים, מתברר שהוא הכשיל את מועמדותו של הולט לאחר שיצר עבורו מצגת המלאה בתמונות של הבלשים משתכרים.
סינדי שץ (אודריי וואסילוואסקי (אנ')): נוכחת בכנס השוטרים ומתאהבת בסקאלי. נראית דומה לו בלבושה ותכונותיה.
מילטון בויל (ריאן פיליפה): בן דודו של צ'ארלס. הופך לבן זוגה של ג'ינה ומכניס אותה להיריון. אביה של אניגמה.
מת'יו לנגדון (בראנט בריסקו (אנ')): שוטר לשעבר. היה חבר בכוח התקיפה של הוקינס והסכים להעיד לטובתם של ג'ייק ורוזה. למרות זאת, מתברר שהוא והוקינס עובדים ביחד והוא מסייע לה להפליל את ג'ייק ורוזה.
פאנדמיק (בעברית: מגפה) (יוג'ין קורדרו): האקר ומכר של צ'ארלס שמסייע לו ולטרי לשחרר את ג'ייק ורוזה מהכלא.
ג'ניפר "סיוט" היגינס (קולאפ וילאיסאק (אנ')): האקרית וקולגה של פאנדמיק.
גלנדיס (סקוט אוקרמן (אנ')): האקר וקולגה של פאנדמיק וג'ניפר.
ג'ף רומרו (לו דיאמונד פיליפס): מנהיג כנופיה בכלא בו ג'ייק כלוא ובעל היכולת להבריח לכלא חפצים לא חוקיים.
גראנוויל (טובי האס (אנ')): מפקד הכלא שסוגר עסקה עם ג'ייק והופך אותו למודיע שלו.
ג'ני (דניאל אובוצ'ון): בת זוגו של היצ'קוק שכלואה בכלא לנשים ביחד עם רוזה. השחקנית דניאל אובוצ'ון היא אשתו של דירק בלוקר (שמגלם את מייקל היצ'קוק בסדרה) במציאות.
צ'יאקי (איימי אוקודה (אנ')): בת זוגו של טרי בתקופה בה הוא התגורר ביפן. בגדה בו עם גבר אחר ושברה את לבו.
ג'יין מונרו (מריה תאייר (אנ')): ארוסתו של קפטן פימברוק ופעילת זכויות אדם. עוזבת אותו לאחר שג'ייק ואיימי חושפים בפניה את טבעו האמיתי.
לנדון לאוסון (רוב יובל (אנ')): כותב ספרי פנטזיה שמתחרה בדי.סי פרלוב.
רונאלד יי (רג'י לי): מומחה לזיהוי פלילי אותו איימי והולט מנסים להרשים. מתברר כשרלטן.
דווין קאטרטאור (פול שיר (אנ')): ראש מחלקת הסייבר בתחנה. גוזל משאר הבלשים את האינטרנט עבור המחלקה שלו.
קייל מרפי (מייק מיטשל (שחקן) (אנ')): בן דודו הלא יוצלח של שיימוס מרפי שסולק ממשפחת הפשע בעקבות טיפשותו.
דניס קול (כריס באואר (אנ')): ראש צוות שחרור החטופים והמשא ומתן במשטרה. מתגאה בעובדה שרק 49 מתוך 50 האנשים שאיימו להתאבד מתו. מגיע לבנק אותו דאג ג'ודי שודד ומנסה לחבל בתוכניתם של ג'ייק, רוזה וג'ודי.
פיליפ דווידסון (סטרלינג קיי בראון): רופא שיניים החשוד ברצח אותו ג'ייק והולט מתחקרים.
קלייר דאמונט (רומי רוסמונט (אנ')): עורכת הדין של פיליפ דווידסון.
מלווין "מאלוו" סטרמלי (דיוויד פומרו (אנ')): כותב תשבצים ודוגמן שמסייע לג'ייק ואיימי לפתור מקרי הצתה. השחקן דייוויד פומרו הוא בעלה של השחקנית מליסה פומרו (שמגלמת את דמותה של איימי סנטיאגו בתוכנית) במציאות.
סאם ג'פסון (ויל שורץ (אנ')): כותב תשבצים בו ג'ייק וצ'ארלס חושדים בהצתות.
גאי צ'נדרסכר (עצמו (אנ')): מועסק במרמה בתור דובר של "נוטריבום".
קורט (קירק פוקס (אנ')): האקס של קייט פראלטה, אחותו למחצה של ג'ייק.
רג'ינלד ולג'ונסון (עצמו): נשכר על ידי צ'ארלס למסיבת הרווקים של ג'ייק, אך בפועל משמש כנהג של החבורה.
קונסטנטין קיין (בלייק אנדרסון (אנ')): חבר בלהקת רוק איתו איימי יצאה בעבר. עדיין מאוהב באיימי ונשכר על ידי ג'ייק להופיע בחתונתם, אך איימי מצליחה למנוע זאת.
ברט בות' (עקיבא שפר (אנ')): בלש מתחנת 63 שמקים כוח תקיפה אליו ג'ייק וצ'ארלס רוצים להתקבל. ברט' דוחה את השניים מכיוון שהוא נוטר טינה כלפיי ג'ייק, שפגע בראייתו בעבר.
אלישיה (ג'ינה רודריגז): נהגת אובר שרוזה מתאהבת בה.
דריו מוראטי (קייל גאס (אנ')): מלווה כספים שהפך למומחה לפצצות. שתל פצצה באולם בו ג'ייק ואיימי היו אמורים להתחתן מכיוון שהוא נוטר טינה כלפיי איימי.
ג'יו קוסטה (דניאל די תומאסון (אנ') ורוברט מאפייה): ראש משפחת פשע שסקאלי והיצ'קוק כלאו בשנות ה-80.
מריסה קוסטה (דקר סאדובסקי ודונה ד'אריקו (אנ')): אשתו לשעבר של ג'יו קוסטה שכיום עובדת בתור מלצרית במסעדת כנפיים. לאחר שסייעה בעבר לסקאלי והיצ'קוק לכלוא את בעלה, הם נתנו לה זהות בדויה והיא החלה לעבוד במסעדה.
מייקי ג'וזף (פול ראסט (אנ')): למד בעבר עם ג'ינה וג'ייק בתיכון ופגש אותם בפגישת מחזור. מעוניין להפוך לבסיסט סקא.
שומר במועדון "מנהטן" (יוג'ין לי יאנג (אנ')): שומר במועדון האקסקלוסיבי "מנהטן" אליו ג'ייק וג'ינה מנסים להיכנס.
מריו לופז (עצמו): מגיע למסיבת הפרידה של ג'ינה לאחר שג'ייק וג'ינה שכנעו אותו, אך לבסוף ג'ינה מסלקת אותו.
טרודי ג'ודי (ניקול בייר (אנ')): אחותו של דאג ג'ודי שממשיכה את מורשתו בתור "שודדת הפונטיאק" לאחר שמצאה את רישומיו. למרות שנכנסה לכלא, היא משתחררת מוקדם בעקבות התנהגות טובה ונשארת בקשר קרוב עם דאג.
רוב דולובניק (רוב ריגל (אנ')): כבאי שמתחרה עם בלשי התחנה בתחרות שתייה בכדי לקבוע למי הבר שייך, לשוטרים או לכבאים.
פרנקו מקוי (מייקל מוזלי (אנ')): חוקר מקרי מוות במשטרה. נוהג להגיד משפטי מחץ כושלים ולהסיר את משקפיו בדומה לדמותו של הוריישיו בסדרה "CSI מיאמי".
גורדון לנדט (קארן סוני (אנ')): מרגל שנשלח על ידי ג'ון קלי למחלק 9-9 בכדי להתחזות לעוזרו החדש של הולט.
קרי ברנן (בריגה הילן (אנ')): עובדת בחברת השקעות שהותקפה מינית על ידי הבוס שלה.
סת' האגרדי (ג'ונתן צ'ייס (שחקן)): מנהל בחברת השקעות שתקף מינית את קרי.
ארנסט זומוסקי / "חונק הדיסקו" (ריצ'רד פינקלשטיין ואי.ג'יי קהלאן): פושע אותו הולט עצר בתחילת הקריירה שלו. למרות שחשבו כולם שהוא מת, זומוסקי מתברר כחי והולט, טרי וצ'ארלס יוצאים במרדף אחריו.
גינתארס אירב (אייק ברינהולץ (אנ')): זייפן בגדים ואביו הביולוגי של ניקולאז'.
ויליאם טייט (דייוויד פיימר): פסיכולוג שהמטופל שלו נרצח. נחקר על ידי ג'ייק וצ'ארלס ולבסוף נעצר על ידם.
פאם (ג'וליה סוויני (אנ')): מטופלת בבית חולים בו ג'ייק ואיימי שומרים על עצור. נוהגת להתפרץ לחדר ולייעץ לג'ייק ואיימי בענייני ילדים.
ווסלי אליסטר (אוליבר מוירהד (אנ')): הדיקן של החוג ללימודים קלאסיים באוניברסיטת קולומביה והבוס של קווין. לא אוהב את הולט ומחשיב אותו לטיפש.
רנדי (בוב סטיבנסון (אנ')): השרת באוניברסיטת קולומביה שגנב מייצגים וניסה להפליל את אחד המרצים.
הת'ר (שרה קלספל): אחת מהשוטרות תחת פיקודה של איימי.
נוקס (שון אסטין): חשוד ברצח שמעמיד פנים שהוא שוטר במחלקת הסייבר במטרה למחוק משרתי התחנה ראיות לפשעיו.
בריאן פלומרייד (טראוויס קולס): שוטר שמחשיב את עצמו לזמר, אך למעשה הוא שר גרוע. טרי מנסה לדרבן אותו להתפטר ולהגשים את חלומו (ובכך יהיה לתחנה תקציב להמשיך להעסיק את טרי).
ג'ולי ק'ים (ניקול בילדרבק (אנ')): הקפטנית החדשה בתחנה שנכנסה לתפקיד לאחר שהולט הורד בדרגה לשוטר סיור. ג'ולי עושה מאמצים להתחבר לבלשי התחנה, אך אלו חושדים שהיא נשלחה על ידי וואנץ' להכשילם. לאחר שהבלשים מוזמנים למסיבה בביתה והורסים אותו, היא מתפטרת מתפקידה.
ד"ר ג'ונס (ג'ים ראש): הפסיכיאטר שמטפל באדריאן פימנטו ורושם עבורו כדורים שאמורים לעזור לו, אך בפועל מוחקים את זכרונו.
אדם ג'רבר (מייקל מקדונלד (אנ')): אחיינה של וואנץ'. נשלח על ידיה כדי להכשיל את הולט בטקס האשכבה שלה.
פרנק דילמן (ג'יי. קיי סימונס): בלש שעבד בעבר תחת הולט ונחשב לבלש גאון. מגיע ליחידה כדי לפתור תעלומה במסגרתה שולחנו של ג'ייק כוסה בנצנצים. מתגלה בסוף הפרק שהוא פוטר מהמשטרה ועובד בחנות תחביבים.
קפטן ברנדה שאנקס (קרן דייר (אנ')): אחת השופטות באודישנים לתזמורת המשטרה.
קארל קרם (ויל היינס): עוזר לתובע המחוזי שמנסה להעניש את היצ'קוק וסקאלי לאחר שאלו לא רשמו את שמו של העד בבית המשפט.
קורט (ג'ון גאברוס (אנ')): כבאי שמגיע לתחנה במהלך הפסקת חשמל כדי לחלץ את טרי והולט שתקועים במעלית. לאחר מכן מסייע לאיימי ללדת.
דוטי (ג'יל בייסי): אישה מבוגרת שמבקשת את עזרתו של ג'ייק במהלך הפסקת חשמל בעיר. לאחר מכן היא מקניטה את ג'ייק ובויל ולבסוף נעצרת לאחר שירתה בפושע.
קיילה (אלי ריד (אנ')): רווקה שמצטרפת לג'ייק וצ'ארלס לאחר שאלו מחרימים את אוטובוס המסיבות (אנ') בו היא בילתה עם חברותיה.
ראס (ברנדן מקנמרה): פושע שהתנגש בתחנת הכוח בעיר כדי לגרום להפסקת חשמל.
טוד (פול ויטן): גבר שאיימי ורוזה משדכים להולט כדי לגרום לו לחזור לקווין.
קרולין סיינט-ג'אקס רנרד (ג'ואנה ניוסם): נגנית נבל שנשכרת על ידי הולט לשוד ליל כל הקדושים. ג'ואנה ניוסם היא אשתו של אנדי סמברג (שמגלם את הבלש ג'ייק פראלטה) במציאות.
השחקן אנדי סמברג מגלם את דמותו של ג'ייק פראלטה
השחקנית סטפני ביאטריס מגלמת את דמותה של רוזה דיאז
השחקן טרי קרוז מגלם את דמותו של טרי ג'פורדס
השחקנית מליסה פומרו מגלמת את דמותה של איימי סנטיאגו
השחקן ג'ו לו טרוליו מגלם את דמותו של צ'ארלס בויל
השחקנית צ'לסי פרטי מגלמת את דמותה של ג'ינה לינטי
השחקן אנדרה בראואר מגלם את דמותו של קפטן ריימונד הולט
השחקן דירק בלוקר (אנ') מגלם את דמותו של מייקל היצ'קוק
השחקן ג'ול מקינון מילר (אנ') מגלם את דמותו של נורם סקאלי